CELEX: C2006/022/13
Language: fi
Date: 2006-01-28 00:00:00
Title: Asia C-399/05: Euroopan yhteisöjen komission  15.11.2005  Helleenien tasavaltaa vastaan nostama kanne

28.1.2006   
            
            
               FI
            
            
               Euroopan unionin virallinen lehti
            
            
               C 22/7
            
         Euroopan yhteisöjen komission 15.11.2005 Helleenien tasavaltaa vastaan nostama kanne
   (Asia C-399/05)
   (2006/C 22/13)
   Oikeudenkäyntikieli: kreikka
   Euroopan yhteisöjen komissio on nostanut 15.11.2005 Euroopan yhteisöjen tuomioistuimessa kanteen Helleenien tasavaltaa vastaan. Kantajan asiamiehinä ovat sen oikeudellinen neuvonantaja M. Patakia ja komission oikeudellisen yksikön virkamies A. X. P. Lewis.
   Kantaja vaatii, että yhteisöjen tuomioistuin
   
               —
            
            
               toteaa, että Helleenien tasavalta ei ole noudattanut direktiivin 93/38/ETY (1) 4 artiklan 2 kohdan eikä avoimuusperiaatteen ja tarjouskilpailuun osallistuvien yhdenvertaisen kohtelun periaatteen mukaisia velvoitteitaan, koska DEI on Lavrion lämpövoimalan rakentamisesta ja käynnistämisestä julkaistun tarjouskilpailumenettelyn viimeisessä vaiheessa hyväksynyt menettelyyn kaksi yritystä, jotka eivät täyttäneet ilmoituksessa ja sopimusasiakirjoissa tässä suhteessa esitettyjä edellytyksiä
            
         
               —
            
            
               velvoittaa Helleenien tasavaltaa korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               —
            
            
               Komissiolle tehtiin kantelu toiminnasta ja lähemmin siitä, että DEI ei noudattanut Lavriosin lämpövoimalan rakentamista ja käynnistämistä koskevassa kilpailuilmoituksessa esitettyjä edellytyksiä.
            
         
               —
            
            
               Yhteisöjen tuomioistuimen oikeuskäytännön perusteella komissio katsoo, että DEIn olisi pitänyt yhdenvertaisuuden ja avoimuuden vuoksi hylätä ne tarjoajina olevat yritykset, jotka eivät täyttäneet niitä edellytyksiä, jotka DEI itse oli esittänyt ilmoituksessa ja tarjouspyyntöasiakirjoissa, nimittäin edellytystä kokemuksesta suunnittelusta ja kokonaistoimitusmenetelmällä (turn key -menetelmä) tehtyjen sopimusten täytäntöönpanon hallinnoinnista ja siitä, että tarjous on tehtävä yksinomaan kaasuturbiinin kunnossapidosta mutta ei sen rakentamisesta.
            
         
               —
            
            
               Komissio katsoo, että näiden edellytysten sisältö on selvä ja että DEI:n olisi pitänyt noudattaa niitä, olivatpa ne miten tiukkoja tahansa, jotta taataan paitsi tarjoajien yhdenvertainen kohtelu niin myös niiden osapuolten yhdenvertainen kohtelu, jotka olisivat voineet osallistua kyseiseen kilpailuun, jos he olisivat tienneet, että hankintaviranomainen käyttää muita edellytyksiä kuin niitä, jotka se itse oli esittänyt ilmoituksessa.
            
         
               —
            
            
               Niinikään komissio katsoo, että Kreikan viranomaisten mainitsemalla tarpeella tehdä nopeasti kyseiset sopimukset ei voida perustella sopimuksentekomenettelyssä sitä, että ei ole noudatettu hankintaviranomaisen itsensä asettamia edellytyksiä.
            
         
               —
            
            
               Komissio katsoo, että Helleenien tasavalta ei ole noudattanut direktiivin 93/38E/TY 4 artiklan 2 kohdan eikä avoimuusperiaatteen eikä tarjouskilpailuun osallistuvien yhdenmukaisen kohtelun periaatteen mukaisia velvoitteitaan.
            
         
      (1)  EYVL L 199, 9.8.1993, s. 84.